
Répáshuta Község Önkormányzata

3559 Répáshuta, Kossuth út 2.

108-12/2010.




     JEGYZŐKÖNYV 

Készült Répáshuta Község Önkormányzata Képviselő-testületének 2010. november 10. napján 9.00 órakor kezdődő üléséről.

Jelen vannak:
Mátrai Károly polgármester


Telekes Gábor alpolgármester


Erdős Tamás önkormányzati képviselő


Kátai Imre


„


Petőfi Valéria

„


Dr. Hegyközi Béla körjegyző

A polgármester köszönti a jelenlévőket. Megállapítja, hogy az ülés határozatképes, azt megnyitja.
Ismerteti a napirendet:

1. Aktuális kérdések megvitatása

Előadó: Mátrai Károly polgármester


   Dr. Hegyközi Béla körjegyző

- A körjegyző előadja, hogy az önkormányzat és intézményei belső ellenőrzését Miskolc Kistérség Többcélú Társulása belső ellenőrzési egysége végzi. A következő évi belső ellenőrzési tervet minden év november 15. napjáig kell elfogadnia a képviselő-testületnek.

2010. évben az önkormányzat és a körjegyzőség gazdálkodási rendszerének ellenőrzésére került sor.

A körjegyző előadja, hogy egyeztetett a belső ellenőrzési csoporttal. Ennek alapján javasolja, hogy 2011. évben az önkormányzat gazdálkodásának ellenőrzéséről szóló 2010. évi belső ellenőrzési jelentésben foglaltak utóellenőrzésére kerüljön sor.

Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

39/2010.(XI.10.) számú önkormányzati határozat
Répáshuta Község Önkormányzatának Képviselő-testülete a 2011. évre vonatkozó belső ellenőrzési tervét az alábbiak szerint fogadja el:

1./ Az ellenőrzés tárgya: az önkormányzat gazdálkodásának ellenőrzéséről szóló 2010. évi belső ellenőrzési jelentésben foglaltak utóellenőrzése

Ideje: 2011. IV. negyedév

Ellenőrzést végzi: Miskolc Kistérség Többcélú Társulása

2./ Készpénzkezelés szabályai betartásának ellenőrzése az önkormányzatnál.

Ideje: 2011.I.IV. negyedév

Ellenőrzés végzi: körjegyző, pénzügyi előadó

Határidő: 2011. december 20.

Felelős: körjegyző
- Ezt követően a körjegyző ismerteti Répáshuta Község Önkormányzat gazdálkodási rendszerének ellenőrzéséről szóló belső ellenőrzési jelentést 

(Jkv. melléklete)

Ismerteti Bükkszentkereszt-Répáshuta Községek Körjegyzősége gazdálkodási rendszerének ellenőrzéséről szóló belső ellenőrzési jelentést.

(Jkv. melléklete)

A körjegyző előadja a jelentésben foglaltak figyelembevételével intézkedési terv készült.

Ezt követően a képviselő-testület 5 egyhangú igen szavazattal a következő határozatot hozta:

40/2010.(XI.10.) számú önkormányzati határozat
Répáshuta Községi Önkormányzat Képviselő-testülete úgy határozott, hogy a Bükkszentkereszt-Répáshuta Községek Körjegyzősége gazdálkodási rendszerének 2010. évi belső ellenőrzési jelentését az ismertetett tartalommal elfogadja.

Határidő: azonnal

Felelős: körjegyző

Ezt követően a képviselő-testület 5 egyhangú igen szavazattal a következő határozatot hozta:

41/2010.(XI.10.) számú önkormányzati határozat
Répáshuta Községi Önkormányzat Képviselő-testülete úgy határozott, hogy a Répáshuta Község Önkormányzat gazdálkodási rendszerének 2010. évi belső ellenőrzési jelentését az ismertetett tartalommal elfogadja.

Határidő: azonnal

Felelős: polgármester, körjegyző
- A polgármester előadja, hogy az önkormányzat 2002. évben eladta az ún. kulcsosházat 3 MFt-ért Mátrai Lászlónak. Ez magában foglalta a 85. és 86. helyrajzi számú ingatlanokat. A vételár teljes egészében kiegyenlítésre került.

A földhivatal a 86. helyrajzi számú üres területet nem írta át a vevő részére, mert annak besorolása közterület. Javasolja, hogy az ingatlan besorolását közterület helyett beépítetlen területre módosítsa.
Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

42/2010.(XI.10.) számú önkormányzati határozat
Répáshuta Község Önkormányzat Képviselő-testülete úgy határozott, hogy a répáshutai 86. helyrajzi számú ingatlan ingatlan-nyilvántartás szerinti besorolását megváltoztatja: közterület helyett beépítetlen területre módosítja.

Megbízza a polgármestert, hogy a határozat egy példányát küldje meg a Miskolci Körzeti Földhivatalnak a változtatásnak az ingatlan-nyilvántartásba történő átvezetése végett.

Határidő: 2010. november 20.

Felelős: polgármester

- A polgármester előadja, hogy a Tokaj Város Önkormányzata kérte az önkormányzatokat, hogy tegyenek javaslatot a 2011. évi víz- és csatornadíjakra. Úgy tudja, hogy reális esély van arra, hogy nem kell 2011-ben emelni a díjakat.
Ezt követően a képviselő-testület 5 egyhangú igen szavazattal a következő határozatot hozta:

43/2010.(XI.10.) számú önkormányzati határozat
Répáshuta Községi Önkormányzat Képviselő-testülete azt javasolja a Borsodvíz Rt-nek, hogy 2011-ben a víz- és csatornadíjakat ne emelje.

Felkéri a polgármestert, hogy a határozat egy példányát küldje meg a Borsodvíz Rt-nek.

Határidő: 2010. november 30.

Felelős: polgármester

- A polgármester előadja, hogy 2010. október 27. napján került sor az önkormányzati hivatal külső felújításának közbenső ellenőrzésére.

Az egyéb költségek az összköltségekhez képest az 5 %-ot nem haladhatják meg. Az ellenőrzés megállapította, hogy ez valamivel magasabb, ezért 79.537.-Ft-tal csökken a támogatás, erről az önkormányzatnak lemondó nyilatkozatot kell csatolnia.

Ezt követően a képviselő-testület 5 egyhangú igen szavazattal a következő határozatot hozta:

44/2010.(XI.10.) számú önkormányzati határozat
Répáshuta Községi Önkormányzat Képviselő-testülete úgy határozott, hogy a Polgármesteri Hivatal külső felújítása (CÉDE, szerződésszám: 050005609D) ellenőrzése kapcsán 2010. október 27. napján felvett jegyzőkönyvben foglaltak szerint 79.537.-Ft (maradvány) támogatásról lemond.

Határidő: azonnal

Felelős: polgármester

- Ezt követően a polgármester előadja, hogy 2010. december 1. napján lejár az OTP Bank Nyrt-től felvett 2 MFt rövid lejáratú hitel. A likviditási nehézségek miatt javasolja, hogy az önkormányzat újabb 1 évre vegyen fel 2 MFt rövid lejáratú hitelt.

Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

45/2010.(XI.10.) számú önkormányzati határozat

Répáshuta Község Önkormányzat képviselő-testülete az OTP Bank Nyrt.-től  2.000.000.- Ft rövid lejáratú hitel felvételével egyetért.

A képviselő-testület kötelezettséget vállal arra, hogy a hitel futamidejének időtartama alatt a kért hitel törlesztését és járulékainak megfizetését  - a felhalmozási és tőke jellegű kiadásokat megelőzően -  a költségvetésbe betervezi és jóváhagyja.

A futamidő vonatkozásában a testület úgy nyilatkozik, hogy a kért hitelt 2010. december 01. napjától  kívánja igénybe venni és 2011. december 01.napjáig visszafizeti.

A kért hitel fedezetéül a képviselő-testület az alábbi jogi biztosítéko(ka)t ajánlja fel:

1.) az Önkormányzat 6/1994. (VIII.29.) számú vagyonrendelete alapján, a törzsvagyonhoz nem tartozó, forgalomképes ingatlanokra jelzálogjog bejegyzés. A felajánlott ingatlanok per-, igény- és tehermentesek, más jogügylethez lekötve nincsenek, és nem képezte apport tárgyát sem. Az ingatlanok a hatósági- és az alapvető lakossági szolgáltatások ellátásában nem vesznek részt. A testület hozzájárul az ingatlanoknak az OTP Bank Nyrt. javára szóló, a hitel és járulékai mértékéig terjedő jelzáloggal történő megterheléséhez, első helyi zálogjogi ranghelyen.

Az ingatlanok adatai a következők:

	Ingatlan megnevezése
	Ingatlan címe
	Helyrajzi szám
	Tulajdoni hányad
	Forgalmi érték eFt

	Tornaterem
	Répáshuta

Herman O út 4/A
	2/1
	1/1
	95.372.000.- Ft


Az Önkormányzat a felajánlott ingatlanra vonatkozó vagyonbiztosításból eredő jogokat az OTP Bank Nyrt-re engedményezi.

2.) A helyi adó és gépjárműadó bevétel jogcímen keletkező bevételét az OTP Bank Nyrt. részére a hitel biztosítékaként felajánlja. 

A testület nyilatkozik arról, hogy az Önkormányzat kötelezettségvállalása megfelel az 1990. évi LXV. tv. 88. §. (2) bekezdésében foglaltaknak.

A testület felhatalmazza a polgármestert a hitelszerződés aláírására.

Felelős: Mátrai Károly polgármester

Határidő: azonnal

- Ezt követően a polgármester javasolja, hogy az évközbeni előirányzatok változása miatt a képviselő-testület módosítsa az önkormányzat 2010. évi költségvetését.
A Rendelet 3.§. /1/ pontja helyébe a következő rendelkezés lép:

-   Bevételi főösszegét  64.618 eFt-ban állapítja meg,

-   Kiadási főösszegét   80.315 eFt-ban állapítja meg,

-   15.697 eFt forráshiánnyal állapítja meg.

Működési bevételek:
9.300 eFt
Központosított előirányzat:                        
- ÖNHIKI
2.950 eFt

- Működésképtelen támogatás
4.500 eFt

   kieg. tám.(egyes szociális feladatok)
1.312 eFt

- Egyéb központi támogatás (kisebbség)
128 eFt

- Kisebbségi Önkormányzat pályázatai
410 eFt

Működési hitel csökkentése a kapott ÖNHIKI, valamint a 

Működésképtelen önkormányzatok támogatása miatt:-
7.450 e Ft

Működési kiadások:
1.850 eFt 

Szakfeladat
841127 dologi kiadás
538  eFt
88211    RÁT, ápolási díj
1.312  eFt

Észrevétel nem hangzott el.

Ezt követően a képviselő-testület 5 egyhangú igen szavazattal megalkotta az önkormányzat és intézményei 2010. évi költségvetéséről szóló 1/2010.(II.15.) számú rendeletének módosításáról szóló 6/2010.(XI.10.) számú rendeletét.

A rendelet és mellékletei a jegyzőkönyvhöz csatolva.
- A polgármester előadja, hogy a Polgármesteri Hivatal külső felújítására nyert pályázat elszámolásához a saját forrásra beadott hosszúlejáratú MFB hitel elbírálása még nem történt meg. A pályázat elszámolásának határideje 2010. november 30-a, így az MFB hitel fedezetére rövid lejáratú hitel felvétele szükséges.

Hozzászólás nem történt.

A képviselő-testület 5 egyhangú igen szavazattal a következő határozatot hozta:

46/2010(XI.10) számú önkormányzati határozat

Répáshuta Község Önkormányzata Képviselő-testülete az OTP Bank Nyrt Északkelet-Magyarországi Régió Miskolci Igazgatóságától történő 4.643.758- Ft rövid lejáratú hitel felvételével egyetért.

A képviselő-testület kötelezettséget vállal arra, hogy a hitel visszafizetés időtartama alatt a kért hitelt és járulékait a futamidő alatt – a felhalmozási és tőke jellegű kiadásokat megelőzően – a költségvetésbe betervezi és jóváhagyja.

A futamidő vonatozásában a testület úgy nyilatkozik, hogy a kért hitelt 2011. május hó 15. napjáig fizeti vissza.

A képviselő-testület kért hitel és járulékainak fedezetéül az alábbi jogi biztosítékokat ajánlja fel:

1.) Az önkormányzat 6/1994.(VIII.29.) számú vagyonrendelete alapján, a törzsvagyonhoz nem tartozó, forgalomképes ingatlanra jelzálogjog bejegyzés. A felajánlott ingatlan per-, igény- és tehermentes, más jogügylethez lekötve nincs, és nem képezte apport tárgyát sem. Az ingatlan a hatósági- és az alapvető lakossági szolgáltatások ellátásában nem vesz részt. A testület hozzájárul az ingatlannak az OTP Bank Rt. Javára szóló, a hitel és járulékai mértékéig terjedő jelzáloggal történő megterheléséhez, első helyi zálogjogi ranghelyen.

	Ingatlan megnevezése
	Ingatlan címe
	Helyrajzi szám
	Tulajdoni hányad
	Forgalmi érték eFt

	Tornaterem
	Répáshuta

Herman O út 4/A
	2/1
	1/1
	95.372.000.- Ft


Az önkormányzat a felajánlott ingatlanra vonatkozó vagyonbiztosításból eredő jogokat az OTP Bank Nyrt-re engedményezi

A testület nyilatkozik arról, hogy az Önkormányzat kötelezettségvállalása megfelel az 1990. évi LXV.tv.88.§(2) bekezdésében foglaltaknak.

A testület felhatalmazza a polgármestert a hitelszerződés aláírására.

Felelős: Mátrai Károly polgármester

Határidő: azonnal

- A polgármester előadja, hogy a Miskolc Kistérség Többcélú Társulása a Társulás Megállapodásának 10. számú módosítása miatt megkereste az önkormányzatot. Ismerteti a határozat tervezetet.

Hozzászólás nem történt.

A képviselő-testület 5 egyhangú igen szavazattal a következő határozatot hozta.

47/2010.(XI.10.) számú önkormányzati határozat
Répáshuta Községi Önkormányzat Képviselő-testülete megtárgyalta Miskolc Kistérség Többcélú Társulása Társulási Megállapodásának 10. számú módosításáról szóló előterjesztést a Társulási Tanács 39/2010.(IV.23.) számú határozatában foglaltakra tekintettel és a következő határozatot hozta:

1. A Répáshuta Községi Önkormányzat Képviselő-testülete jóváhagyja a Miskolc Kistérség Többcélú Társulása Társulási Megállapodásának 10. számú módosítását az alábbiak szerint:

A Társulási megállapodás II. fejezetének 1. címe /A Társulás célja, feladata/ 1. pontjában található felsorolás az alábbi francia bekezdéssel egészül ki:

„- Környezet- és természetvédelem, valamint hulladékkezelés”

2. A Répáshuta Községi Önkormányzat Képviselő-testülete felhatalmazza a Polgármestert és a Körjegyzőt Miskolc Kistérség Többcélú Társulása Társulási Megállapodásának módosított szöveggel való aláírására.

A Répáshuta Községi Önkormányzat Képviselő-testülete felhatalmazza a Polgármestert a határozat végrehajtásához szükséges intézkedések megtételére.
Felelős: polgármester

Határidő: azonnal
- A polgármester előadja, hogy 1 hete került sor a Miskolci Többcélú Kistérségi Társulási Tanács választásokat követő első ülésére. A 40 településből 25 helyen a korábbi polgármestert újraválasztották, 15 helyen új polgármestert választottak. Tisztújításra került sor.
Az elnök Dr. Kriza Ákos (Miskolc), az elnökhelyettes Lehóczki István (Emőd) lett.

- A polgármester tájékoztatja a testületet, hogy az önkormányzat tagja a Sajó-Hernád, és Bükkvidéki Társulásnak, melynek székhelye Felsőzsolcán van. A társulás 500 MFt-os informatikai pályázatot nyert 3 éve. A kiépített informatikai rendszer működtetéséhez a településeknek lakosságszámuk arányában kell hozzájárulni. Répáshuta hozzájárulása évente 200.000.-Ft. Több település nem fizeti a hozzájárulást, a tartozásuk mintegy 30 MFt. Velük szemben bírósági végrehajtás van folyamatban.
- A polgármester tájékoztatja a testületet, hogy az önkormányzat 20 éve minden évben megszervezi a Nyugdíjasok Találkozóját. Ebben az évben december 10. napján kerül sor. 

- Petőfi Valéria képviselő előadja, hogy a szintén hagyományos Jótékonysági Bál szervezés alatt áll.

- Kátai Imre képviselő javasolja, hogy a községben helyezzenek el egy információs táblát, itt kifüggesztésre kerülnének a különféle rendezvények, képviselő-testületi ülések, egyéb programok időpontjai.

A polgármester előadja, hogy a falumegújítási pályázat keretében erre lehetőség lesz.

Ezt követően a polgármester előadja, hogy a Bursa Hungarica ösztöndíj pályázat elbírálására kerül sor, ezért zárt ülést rendel el.

A zárt ülést követően a polgármester megköszöni a részvételt és az ülést bezárja.
Kmf.


Mátrai Károly
Dr. Hegyközi Béla


polgármester
körjegyző
